الصفحه دى يتيمه, حاول تضيفلها لينك فى صفحات تانيه متعلقه بيها. الإعتداء على دينا عامر هو اعتداء همجى على المخرجه التلفزيونيه المصريه دينا عامر فى القاهره فى 10 سبتمبر 2011 وقت احداث اقتحام السفاره الاسرائيليه. الإعتداء حصل بعد ما اتهم المتجمهرين دينا عامر بإنها جاسوسه للامريكان و الاسرائيليين اكمنها بتشتغل فى محطة سى.إن.إن CNN الامريكيه. دينا عامر راحت مع الكرو الإعلامى بتاع محطة سى.إن.إن عشان تقوده فى تغطية احداث الاقتحام و تصويره لنشرة الأخبار ، لكن لما ابتدا الكاميرامان الروسى يصور المبنى اللى فيه السفاره واحده ست مصريه قعدت تشتمه هو و الفريق. حكت دينا عامر : " كان فيه ست كبيره فى السن قعدت ماشيه ورايا و تجمع الناس ضدى و قالت : " انتى جاسوسه بتشتغلى مع الامريكان " ". فإتجمعت اعداد كبيره من الناس حوالين دينا و الفريق و حاصروهم و ابتدو يهاجمو دينا و فضلت اعداد المحاصرين تزيد و تزيد و حاولت دينا و الفريق انهم يسيبو المكان بسرعه لكن فضلت اعداد المحاصرين تزيد حواليهم ، و جرى مخرج مصرى من الفريق اسمه محمد فاضل فهمى عشان ينقذها من المتجمهرين الغضبانين ، لكن هو و هى زنقهم المحاصرين فى حاجز حديدى مرورى و هما عمالين يقولو إن دينا عامر جاسوسه اسرائيليه.